Anzeige eines Raubüberfalls
Material: papyrus
Place: Oxyrhynchites
Categories: Bittschrift
Anzeige
Raub
Rinder
μετὰ τὴν ὑπατείαν Φλαουίων Ἀετίου κα[ὶ] Στουδίου τῶν λαμπροτάτων Φ[α]μενὼθ ιη.
Φλαουίῳ Τατιανῷ τῷ αἰδεσίμῳ πολιτευομένῳ καὶ ῥιπαρίῳ τῆς Ὀξυρυγχ[ι]τ[ῶ]ν πόλεως
παρὰ Αὐρηλίου Τουᾶν υἱοῦ Σαραπίωνος ἀπὸ κώμης Τανάεως τοῦ αὐτοῦ νομοῦ.
ἐν τῇ χθὲς ἡμέρᾳ, ἑσπέρᾳ, κολλήγιον κακούργων ἐπέστη τῷ ὑπʼ ἐ[μ]ὲ γεωργίῳ,
ἐχόντων ὑπʼ αὐτοὺς καὶ ἵππους με.α.ε.οιζομένων καὶ δ....ε..μενα,
ἀμελίᾳ δὲ τῶν ὑπευθύνων φυλά[κ]ων [λέ]γω δὴ ἀπελασία γεγένηται τῶν ἡμετέρων
βοεικῶν κτηνῶν, πληγῶν δὲ ἐ[π]ενεχθεισῶν τῷ ἐμοὶ διαφέροντι
Μουσαίῳ ἡμιθανη  κατεστάθη, συνκλασθέντων ὅλων αὐτοῦ
τῶν μελῶν. τούτου χάριν [τούσ]δ[ε τ]οὺς λιβέλλους ἐ[πι]δίδωμι τῇ σῇ
ἐντρεχείᾳ ἀξιῶν διαπεραί[νειν][ δ]ημόσιον ἰ[ατ]ρὸν κ[αὶ βοηθὸν]
ἐπιθεωροῦντας τὸν κάμνοντα, ὥστε τῆς περὶ αὐτὸν κ[α]ταστ[άσ]εως
ἐγγράφως γένηται προσφώ[νη]σις, τοὺς δὲ ὑπευθύνους φύλακας
τῶν τόπων, φημὶ τοὺς ἀπὸ Σεφὼ τῆς κώμης, ἀνενεχθῆναι
καὶ ἐν τῷ ἀσφαλεῖ καταστῆσαι, ἄχρις οὗ ἂν ἀπολάβωμεν τὰ ἀποκλαπέντα
κτήνη καὶ γένηται ἡ παρ[άστασι]ς ἡ τῶν τὰ τηλικαῦτα τολμησάντων
τοῖς νόμοις πρὸς ἀπο[λογία]ν. οὐκ ὀκνήσω γὰρ κεινῆσαι
δικαστήρια περὶ τούτου.
Αὐρ[ήλιος Το]υᾶν υἱὸς Σαραπ[ί]ωνος ἐπιδέδωκα